## **Kódy a skratky zdravotných výkonov:**

|  |  |  |  |  |
| --- | --- | --- | --- | --- |
| Číslo  kódu: | Skratka zdravotného výkonu | Obsah zdravotného výkonu: | Počet bodov: | Cena bodu v eurách |
| 62 | CIEV | Cielené vyšetrenie dvoch alebo viacerých orgánových systémov, popis subjektívnych obtiaží, objektívny nález, zhodnotenie výsledkov, vypísanie správy, záver, ak vyšetrenie trvá viac ako 20 minút. | 250 | 0,023236 |
| 63 | ODBV  KOIV | Dôkladné vyšetrenie jedného orgánového systému alebo kontrolné vyšetrenie vrátane rád a dokumentácie, ak vyšetrenie trvá dlhšie ako 15 minút.  Vyšetrenie obsahuje subjektívny, objektívny nález, zhodnotenie výsledkov, záver, písomnú správu, poučenie pacienta. | 200 | 0,023236 |
| 71 | TDPN  VYR  PPM  CHZP  URAZ  EULS  REGR  UTEH  DPN  OCR  TDOS  UDOS  EPN  UEPN | Vystavenie preukazu o trvaní dočasnej pracovnej neschopnosti, vystavenie potvrdenia o potrebe preradenia na inú prácu, vystavenie potvrdenia o očakávanom dni pôrodu, vystavenie tlačiva Hlásenie choroby z povolania, hlásenie profesionálnej otravy, iného poškodenia zdravia pri práci, vystavenie potvrdenia o zistení choroby z povolania, správa alebo hlásenie o úraze, iné jednoduché potvrdenia (krátka Lekárska správa v prípade dočasnej pracovnej neschopnosti pre uplatnenie nároku na dávku v inom členskom štáte EÚ), regresné hlásenie, vystavenie potvrdenia o skončení tehotenstva.  Vystavenie potvrdenia o dočasnej pracovnej neschopnosti, vystavenie potvrdenia o potrebe ošetrovania alebo starostlivosti, vystavenie potvrdenia o trvania starostlivosti, vystavenie potvrdenia o ukončení poskytovania, resp. potreby starostlivosti, uznanie dočasnej pracovnej neschopnosti zaznamenané v systéme elektronického zdravotníctva, ukončenie dočasnej pracovnej neschopnosti zaznamenané v systéme elektronického zdravotníctva | 35 | 0,023236  0,028547 |
| 74 | BODN  BODS  PZAK  VYZI | Vystavenie lekárskeho nálezu alebo výpisu zo zdravotnej dokumentácie na účely   1. vystavenia bodového ohodnotenia pracovného úrazu, alebo vystavenia bodového ohodnotenia sťaženia spoločenského uplatnenia 2. sociálneho poistenia podľa osobitného predpisu.   Záznam z VOPS pre PO | 300 | 0,023236 |
| 74a | VOPS | Prerokovanie vývoja obnovy pracovnej schopnosti | SP neuhrádza |  |
| max. 5-miestny kód | VYZI | Iné zdravotné výkony na požiadanie posudkového lekára s obodovaním a kódom podľa Katalógu zdravotných výkonov |  | 0,023236 |

**Pokyny na vyplňovanie základného zúčtovacieho dokladu:**

* **Názov PZS***: lekár vyplní priezvisko a meno*

*zariadenie vyplní svoj názov*

* **Sídlo PZS**: *lekár vyplní svoju adresu*

*zariadenie vyplní svoje sídlo*

* **Forma úhrady***: v zásade na* ***BÚ*** *( zmluva uvádza bezhotovostne****)***
* **Kód PZS**: *zariadenie vypisuje svoj kód (I, 4)*

*lekár vypisuje svoj kód (I, 9)*

* **Číslo vety:** *poradové číslo výkonu (1, 2, 3, .....)*
* **Dátum výkonu*:*** *dátum, kedy sa výkon realizoval*
* **Skratka názvu výkonu podľa tabuľky*:*** *pozri priloženú tabuľku skratiek zdravotných výkonov*
* **Číslo tlačiva PPN*:*** *údaj povinný iba pri vystavení potvrdenia o DPN a vystavení potvrdenia o trvaní DPN, ďalej pri vystavení potvrdenia na účely VYR, PPM, OCR. V prípade UTEH, UDOS a TDOS nie je tento údaj povinný.*
* **Dátum vyžiadania*:*** *údaj povinný iba pri výkonoch na vyžiadanie, kedy je zrejmý dátum vyžiadania zo strany Sociálnej poisťovne*
* **Kód posudkového lekára:** *oznámi Sociálna poisťovňa, pri nevyžiadaných výkonoch lekár pozná svojho posudkového lekára, pri vyžiadaných výkonoch je číslo súčasťou tlačiva „Vyžiadanie zdravotného výkonu na účely sociálneho zabezpečenia“*
* **RČ poistenca:** *rodné číslo poistenca*

Sociálna poisťovňa, v prípade nových nemocenských dávok, konkrétne Tehotenského a tzv. dlhodobého ošetrovného bude preplácať zdravotné výkony na účely sociálneho poistenia v tomto rozsahu.

**Tehotenské:**

* „PPM – vystavenie potvrdenia o očakávanom dni pôrodu“ => pod týmto kódom sa bude uhrádzať okrem žiadosti o materské aj žiadosť o tehotenské
* „UTEH - vystavenie potvrdenia o skončení tehotenstva“ => pod týmto kódom sa bude uhrádzať „Potvrdenie o skončení tehotenstva“. Tlačivo určené Sociálnou poisťovňou na tieto účely nie je číslované, z uvedeného dôvodu nie je povinná položka „Číslo tlačiva PPN“

**Dlhodobé ošetrovné:**

* „OCR – vystavenie potvrdenia o potrebe ošetrovania alebo starostlivosti“ => pod týmto kódom sa bude uhrádzať okrem krátkodobého ošetrovného aj dlhodobé ošetrovné. V prípade dlhodobého ošetrovného sa pod týmto kódom bude vykazovať aj „Potvrdenie o potrebe osobnej a celodennej starostlivosti a o prvom poskytovaní osobnej a celodennej starostlivosti“ a aj „Potvrdenie o poskytovaní osobnej a celodennej starostlivosti ďalšou osobou“
* „TDOS - vystavenie potvrdenia o trvaní poskytovania osobnej a celodennej starostlivosti“ => pod týmto kódom sa bude uhrádzať „Potvrdenie o trvaní poskytovania osobnej a celodennej starostlivosti ku koncu kalendárneho mesiaca“. Tlačivo určené Sociálnou poisťovňou na tieto účely nie je číslované, z uvedeného dôvodu nie je povinná položka „Číslo tlačiva PPN“
* „UDOS - vystavenie potvrdenia o skončení poskytovania, resp. potreby osobnej a celodennej starostlivosti“ => pod týmto kódom sa bude uhrádzať „Potvrdenie o ukončení poskytovania osobnej a celodennej starostlivosti / Potvrdenie o ukončení potreby osobnej a celodennej starostlivosti“. Tlačivo určené Sociálnou poisťovňou na tieto účely nie je číslované, z uvedeného dôvodu nie je povinná položka „Číslo tlačiva PPN“